Diari Oficial de la Generalitat Valenciana


Sumari del DOGV 9569, del 05-04-2023 (2023/3397)

RESOLUCIÓ de 13 de febrer de 2023, del director general de Qualitat i Educació Ambiental, per la qual es formula informe d'impacte ambiental del projecte de noves línies subterrànies trifàsiques a 20 kV des de ST Rambleta, L11 ST Moncofa i L06 ST Moncofa, fins a la distribució interna anellada dels centres de transformació de nova construcció, per al subministrament elèctric a una nova urbanització en la unitat d'execució 1 dels sectors 5a i 5b en el terme municipal de Nules. Expedient: (2617645) 054/2022/AIA.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9569

Data del DOGV
:   05-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3397


Data del document
:   13-02-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * impacte ambiental

RESOLUCIÓ de 13 de febrer de 2023, del director general de Qualitat i Educació Ambiental, per la qual es formula informe d'impacte ambiental del projecte de noves línies subterrànies trifàsiques a 20 kV des de ST Rambleta, L11 ST Moncofa i L06 ST Moncofa, fins a la distribució interna anellada dels centres de transformació de nova construcció, per al subministrament elèctric a una nova urbanització en la unitat d'execució 1 dels sectors 5a i 5b en el terme municipal de Nules. Expedient: (2617645) 054/2022/AIA. [2023/3397]  
  
  
«Informe d'impacte ambiental  
Expedient: (2617645) 054/2022/AIA.  
Títol: projecte de noves línies subterrànies trifàsiques a 20 kV des de ST Rambleta, L11 ST Moncofa i L06 ST Moncofa, fins a la distribució interna anellada dels centres de transformació de nova construcció, per al subministrament elèctric a una nova urbanització en la unitat d'execució 1 dels sectors 5a i 5b en el terme municipal de Nules (Castelló).  
Promotor: I-DE Redes Eléctricas Inteligents, SAU.  
Òrgan substantiu: Servei Territorial d'Indústria i Energia de Castelló.  
Ref. òrgan substantiu: (ATLINE/2020/23/12).  
Localització: terme municipal de Nules (Castelló).  
  
Antecedents i tramitació administrativa  
La finalitat del projecte és ampliar i modificar la xarxa subterrània de 20 kV de distribució d'energia elèctrica per a subministrar un servei elèctric regular. Grespania, SA, és l'agent urbanitzador dels sectors industrials 5a i 5b de Nules i amb motiu de la urbanització d'aquest àmbit i-DE Redes Eléctricass Inteligents, SAU, va elaborar per un projecte de construcció d'una línia d'alta tensió denominada CS-58/19 noves línies subterrànies trifàsica a 20 kV des de ST Rambleta, L11T Moncofa i L06 ST Moncofa, fins a la distribució interna anellada dels centres de transformació de nova construcció, per al subministrament elèctric a una nova urbanització. Aquest projecte comprén instal·lacions elèctriques que s'han de realitzar dins dels sectors 5a i 5b de sòl urbanitzable industrial de Nules, així com en menor mesura en sòl urbà. La instal·lació que es projecta és necessària per a alimentar set nous centres de transformació que donaran subministrament elèctric a les parcel·les d'una nova zona per urbanitzar.  
El 24 d'abril de 2022, el Servei Territorial d'Indústria i Energia de Castelló (òrgan substantiu) sol·licita l'avaluació d'impacte ambiental simplificada de l'expedient ATLINE/2020/23/12, i adjunta a la sol·licitud la documentació següent: sol·licitud del titular per a l'avaluació d'impacte ambiental, estudi d'impacte ambiental, document de síntesi, projecte tècnic.  
En data 18 d'agost de 2022, es realitzen consultes a l'Ajuntament de Nules i a la Direcció General de Política Territorial i Paisatge.  
En data 21 de setembre de 2022, es rep contestació de l'Ajuntament de Nules en la qual indica que no s'ha observat que el projecte puga causar impactes ambientals significatius, tenint en compte les mesures preventives i correctores previstes en el document ambiental.  
  
En data 1 de febrer de 2023, es rep contestació de la Direcció General de Política Territorial i Paisatge mitjançant un informe de data 31 de gener de 2023 en relació amb l'alternativa 1 del projecte de construcció d'una línia d'alta tensió denominada CS-58/19 noves línies subterrànies trifàsica a 20 kV des de ST Rambleta, L11T Moncofa i L06 ST Moncofa, en què indica que el projecte no tenen afeccions territorials de manera substancial i es considera compatible mentre es complisca el que s'exposa en l'apartat de consideracions finals d'aquest informe.  
  
S'incorpora la documentació esmentada a aquest expedient als efectes establits en l'article 46 de la Llei 21/2013. La informació continguda en l'expedient aporta elements de judici suficients per a continuar el procediment d'avaluació d'impacte ambiental simplificada.  
  
Descripció del projecte  
I-DE Redes Eléctricas Inteligentes, SAU, promou l'execució de la línia d'alta tensió denominada CS-58/19 noves línies subterrànies trifàsica a 20 kV des de ST Rambleta, L11T Moncofa i L06 ST Moncofa, en el terme municipal de Nules (Castelló).  
La línia projectada es divideix en catorze trams:  
 Tram 1 (L1): S'inicia en l'entroncament amb la LSMT del ST Rambleta (A) fins a la cel·la de línia del CT-1 projectat (B), i transcorre tota la línia per la vorera, excepte en l'encreuament amb el carrer d'accés a la zona de separació entre els sectors 5a i 5b. Les rases que s'han d'executar seran de tipus calçada.  
 Tram 2 (L2): S'inicia en l'entroncament amb la LSMT del ST Rambleta (A) fins a la cel·la de línia del CT-1 projectat (B), i discorre per la mateixa rasa i paral·lelament al tram L1, descrit anteriorment. Les rases que s'han d'executar seran de tipus calçada.  
 Tram 3 (L3): S'inicia en la cel·la de línia del CT-1 projectat (B) fins a la cel·la de línia del CT-2 projectat (C), i la línia discorre per una rasa en la vorera on es troben tots dos centres de transformació. Les rases que s'han d'executar seran de tipus calçada.  
 Tram 4 (L4): S'inicia en la cel·la de línia del CT-2 projectat (C) fins a la cel·la de línia del CT-4 projectat (D), i la línia discorre per una rasa en la vorera on es troben tots dos centres de transformació. Les rases que s'han d'executar seran de tipus calçada.  
 Tram 5 (L5): S'inicia en la cel·la de línia del CT-4 projectat (D) fins a la cel·la de línia del CT-5 projectat (E), i la línia discorre per una rasa en la vorera on es troben tots dos centres de transformació. Les rases que s'han d'executar seran de tipus calçada.  
 Tram 6 (L6): S'inicia en la cel·la de línia del CT-5 projectat (E) fins a la cel·la de línia del CT-7 projectat (F), i la línia discorre per una rasa en la vorera on es troben tots dos centres de transformació. Les rases que s'han d'executar seran de tipus calçada.  
 Tram 7 (L7): S'inicia en la cel·la de línia del CT-7 projectat (F) fins a la cel·la de línia del CT-6 projectat (G), i la línia discorre per la vorera fins al límit de l'àmbit d'actuació de la urbanització, travessa el carrer longitudinal superior que recorre els sectors 5a i 5b, i prosseguirà per la vorera que limita l'àmbit d'actuació, travessa el carrer fins a la vorera del MIC-5, per on continuarà vorejant aquest MIC, per a creuar per la calçada fins al MIC-3, des del qual creuarà per la calçada fins al MIC-4, i recorrerà la vorera d'aquest MIC fins al centre de transformació 6. Les rases que s'han d'executar seran de tipus calçada.  
 Tram 8 (L8): S'inicia en la cel·la de línia del CT-6 projectat (G) fins a la cel·la de línia del CT-3 projectat (H), i la línia discorre per una rasa que es traçarà en línia recta, i travessarà el carrer que separa el MIC 4 del MIC-2, fins a arribar al CT 3. Les rases que s'han d'executar seran de tipus calçada.  
 Tram 9 (L9): S'inicia en la cel·la de línia del CT-3 projectat (H) fins a la cel·la de línia del CT-1 projectat (B), i la línia discorre per una rasa situada en la vorera del MIC-2, i continuarà en línia recta fins al final del MIC- 1, on travessarà el carrer per a introduir-se en la cel·la de línia del CT-1. Les rases que s'han d'executar seran de tipus calçada.  
 Tram 10 (L10): S'inicia en l'entroncament amb la LSMT (L11-Nules) del ST Moncofa (I), fins a la cel·la de línia del CT-1 projectat (B), i transcorre la línia per la vorera de les diferents parcel·les per urbanitzar en línia el més recta possible. Les rases que s'han d'executar seran de tipus calçada.  
 Tram 11 (L11): S'inicia en l'entroncament amb la LSMT (L06-Regs Nules) del ST Moncofa (I) fins a la cel·la de línia del CT-1 projectat (B), i discorre per la mateixa rasa i paral·lelament al tram L10. Les rases que s'han d'executar seran de tipus calçada.  
 Tram 12 (L12): S'inicia en l'entroncament amb la LSMT (L11-Nules) del ST Moncofa (J) fins a la cel·la de línia del CT-1 projectat (B), i la línia transcorre per la vorera de la zona verda de la urbanització. Les rases que s'han d'executar seran de tipus calçada.  
 Tram 13 (L13): S'inicia en l'entroncament amb la LSMT (L06-Regs Nules) del ST Moncofa (J) fins a la cel·la de línia del CT-1 projectat (B), i discorre per la mateixa rasa i paral·lelament al tram L12. Les rases que s'han d'executar seran de tipus calçada.  
 Tram 14 (L14): S'inicia en la cel·la de línia del CT-1 projectat (B) fins a la cel·la de línia del CT-1 Projectat (B), i la línia discorre per una rasa que recorrerà les parcel·les MIA-1, MIA-2 i el sector 4, per les voreres d'aquestes i realitza un anell per a les possibles necessitats d'alimentació d'aquestes parcel·les. Les rases que s'han d'executar seran de tipus calçada.  
El suport fi de línia de conversió aèria/subterrània que s'ha de muntar és del tipus C-9000, i compleix les condicions establides en el Reglament de línies d'alta tensió en vigor i normes particulars que l'empresa distribuïdora té aprovades. Tot el traçat discorre per un vial públic.  
  
Les connexions amb les instal·lacions existents es produeixen en els següents punts:  
 Punt A emplaçat en el terme municipal de Nules, en el qual es realitzen dos entroncaments amb les dues línies subterrànies HEPRZ1 de 400 mm² de secció Al de 20 kV de la nova línia que parteix de ST Rambleta, tipus HEPRZ1 de 400 mm² de secció Al, i titularitat d'Iberdrola Distribución ElÉctrica, SAU.  
 Punt B emplaçat en el terme municipal de Nules, en el qual es realitzen les connexions en les cel·les de línia del centre de transformació de nova construcció, denominat CT1, de les línies següents de titularitat d'Iberdrola Distribución Eléctrica, SAU:  
- Noves línies subterrànies de mitjana tensió procedents del ST Rambleta (doble circuit).  
- L06-Regs Nules procedent del STR Moncofa (entrada i eixida).  
  
- L11-Nules procedent del STR Moncofa (entrada i eixida).  
- Noves línies de mitjana tensió d'interconnexió entre els centres de transformació de nova construcció (entrada i eixida).  
- Noves línies de mitjana tensió per a alimentació de possibles consumidors en les parcel·les d'alimentació en mitjana tensió (entrada i eixida).  
 Punt C emplaçat en el terme municipal de Nules, en el qual es realitzen les connexions des de la cel·la de línia del centre de transformació i repartiment denominat CT2, segons el projecte, amb les noves línies d'interconnexió dels centres de transformació de nova construcció, i titularitat d'Iberdrola Distribución Eléctrica, SAU.  
 Punt D emplaçat en el terme municipal de Nules, en el qual es realitzen les connexions des de la cel·la de línia del centre de transformació i repartiment denominat CT4, segons el projecte, amb les noves línies d'interconnexió dels centres de transformació de nova construcció, i titularitat d'Iberdrola Distribución Eléctrica, SAU.  
 Punt E emplaçat en el terme municipal de Nules, en el qual es realitzen les connexions des de la cel·la de línia del centre de transformació i repartiment denominat CT5, segons el projecte, amb les noves línies d'interconnexió dels centres de transformació de nova construcció, i titularitat d'Iberdrola Distribución Eléctrica, SAU.  
 Punt F emplaçat en el terme municipal de Nules, en el qual es realitzen les connexions des de la cel·la de línia del centre de transformació i repartiment denominat CT7, segons el projecte, amb les noves línies d'interconnexió dels centres de transformació de nova construcció, i titularitat d'Iberdrola Distribución Eléctrica, SAU.  
 Punt G emplaçat en el terme municipal de Nules, en el qual es realitzen les connexions des de la cel·la de línia del centre de transformació i repartiment denominat CT6, segons el projecte, amb les noves línies d'interconnexió dels centres de transformació de nova construcció, i titularitat d'Iberdrola Distribución Eléctrica, SAU.  
 Punt H emplaçat en el terme municipal de Nules, en el qual es realitzen les connexions des de la cel·la de línia del centre de transformació i repartiment denominat CT3, segons el projecte, amb les noves línies d'interconnexió dels centres de transformació de nova construcció, i titularitat d'Iberdrola Distribució Elèctrica, SAU.  
 Punt I emplaçat en el terme municipal de Nules, en el qual es realitzen 2 entroncaments amb les dues línies subterrànies HEPRZ1 de 240mm² de secció Al de 20 kV L11-Nules i L06-Regs Nules, totes dues procedents de ST Moncofa, tipus HEPRZ1 de 240 mm² de secció Al, i titularitat d'Iberdrola Distribución Eléctrica, SAU.  
 Punt J emplaçat en el terme municipal de Nules, en el qual es realitza conversió aèria/subterrània amb la línia aèria HEPRZ1 de 240 mm² de secció Al de 20 kV L11-Nules i L06-Regs Nules, totes dues procedents de ST Moncofa, tipus LA-110 i titularitat d'Iberdrola Distribución Eléctrica, SAU.  
  
Criteris ambientals  
Per a l'emissió d'aquest informe d'impacte ambiental, de conformitat amb l'article 47 de la Llei 21/2013, s'han tingut en compte els criteris de l'annex III d'aquesta.  
Característiques del projecte  
El projecte es realitza a partir de l'alçament topogràfic del traçat de la línia elèctrica projectada. En el traçat s'han incorporat criteris de mínima longitud de manera que les instal·lacions discórreguen íntegrament per terrenys d'utilitat pública.  
Per a l'execució del projecte, serà necessari jalonar el perímetre d'activitat de l'obra, esbrossar, excavar, instal·lar arquetes, col·locar tubs, consolidar els suports, armar i hissar suports, apilar material per a l'estesa, estendre cables, tibar i regular cables aeris, recollir el material i adequar la zona de protecció de la línia elèctrica. Cal tindre en compte que les línies projectades són subterrànies excepte l'entroncament amb la línia aèria existent.  
En la instal·lació a priori, no existeixen encreuaments ni paral·lelismes amb instal·lacions diferents de les elèctriques. Les línies quedaran integrades en una zona urbanitzada i quedarà garantit l'accés a aquestes per a les operacions de manteniment necessàries durant la fase de funcionament. En les rases s'estendran diversos circuits i podran contindre conductes d'alta tensió i conductes de baixa tensió.  
El conductor serà un cable del tipus HEPRZ1 de 240 mm² de secció i de 400 mm² de secció. Aquesta instal·lació quedarà integrada en la xarxa de l'empresa distribuïdora i la potència que transportarà serà variable en funció de la demanda i disposició de la xarxa, però sempre dins de la capacitat de transport i la caiguda de tensió admissibles pel conductor. Atesa la capacitat de transport del conductor, el coeficient de correcció i la longitud total, la potència per transportar és de 8.927,5 kW per als circuits de 240 mm² de secció i d'11.644,58 kW per als circuits de 400 mm² de secció, corresponents a L'l1 i L2, i seran catorze el nombre total de circuits per estendre.  
  
Ubicació del projecte  
El projecte es desenvolupa en el terme municipal de Nules, província de Castelló. El traçat de la línia tindrà una longitud total de 8.398 m en subterrani i la longitud de la rasa serà de 3.620,60 m.  
En l'estudi d'impacte ambiental s'analitza l'alternativa zero i una alternativa de traçat, a partir de criteris tècnics i mediambientals, i justifica que no es pot preveure la possibilitat d'alternativa zero per ser necessària l'electrificació del sòl urbanitzable industrial denominat UE-1 del sector 5a i UE-1 del sector 5b. Altres alternatives de traçat diferents de la triada no es considerarien convenients, ja que incorporarien trams aeris o traçats més llargs o menys adequats tècnicament.  
  
L'alternativa seleccionada és l'alternativa 1 per representar la millor opció tècnica i ambiental, els principals avantatges d'aquesta són l'execució mitjançant línies subterrànies a l'interior de canalitzacions, amb les arquetes corresponents, i la instal·lació únicament d'un suport per a fer la transició d'aèria o subterrània.  
Quant a la vegetació cal tindre en compte que les zones on es construiran les línies manquen actualment de vegetació natural d'interés de cara a la conservació.  
La possible afecció al sòl deriva de les obres per a la realització de rases, així com de la col·locació dels suports i de les mesures de seguretat exigides a la instal·lació elèctrica. Amb la proposta seleccionada no resulta necessari efectuar cap camí d'accés específic per a l'execució de l'obra i, per tant, no hi haurà moviment de terres per a efectuar camins d'accés. Les instal·lacions projectades discorren íntegrament per terrenys de titularitat pública (viàries, zones verdes o sòls qualificats d'equipament d'infraestructura - servei urbà).  
L'àmbit del projecte no se situa en espais naturals protegits, ni en llocs d'interés geològics, ni afecta la Xarxa Natura 2000, ni zones qualificades de sòl forestal, ni paisatge de rellevància regional i tampoc es produeix encreuament amb vies pecuàries. No obstant això, sí que ocupa sòl de molt alta capacitat agrològica (classe A), ja que eren camps de cultiu de cítrics.  
El projecte es troba en l'àrea d'influència antròpica del PORN de la serra Espadà en la qual no hi ha limitació per a l'execució d'una obra. La ubicació del projecte se situa en l'àrea prioritària de reproducció, alimentació, dispersió i concentració local d'aus catalogades. L'actuació projectada permetrà la supressió de línies elèctriques aèries existents i únicament s'instal·larà un nou suport per a la transició de la línia aèria a la línia subterrània. S'aplicaran mesures per a la reducció de la mortalitat d'aus en aquest suport.  
Pel que respecta al paisatge, per tractar-se d'instal·lacions enterrades, excepte el cas d'un suport de transició, no es considera que el projecte tinga afecció sobre el paisatge.  
Quant a patrimoni constituït, entre altres, pels béns de valor històric, arquitectònic, arqueològic, paleontològic, etnològic i científic que siguen especialment representatius de la història i la cultura valenciana, per haver-se realitzat ja multitud de rases en tots els vials i totes les zones verdes per on discorren les línies del projecte, s'ha pogut verificar que no existeixen en la zona del projecte restes del patrimoni històric i cultural.  
No es detecten en l'àrea d'ubicació del projecte cavitats naturals que pogueren veure's afectades pel projecte.  
Els trams de la nova línia elèctrica estan situats sobre àrees amb el risc d'inundació amb perillositat geomorfològica i també està inclòs el projecte en l'envolupant de la zona de perillositat per inundació. Es tracta de trams canalitzats per vials urbans, per la qual cosa l'execució del projecte no contribuirà a incrementar el risc d'inundació, a més no s'instal·laran elements que puguen obstaculitzar el flux de les aigües.  
  
Característiques de l'impacte potencial  
Les fases d'instal·lació de la línia elèctrica inclouen: jalonar el perímetre d'activitat d'obra, esbrossar, excavar, instal·lar arquetes, col·locar tubs en rases, consolidar suport, armar i hissar el suport, apilar material, estendre cables, tibar i regular cables, recollir el material, adequar la zona de protecció de la línia elèctrica.  
En la fase de construcció es produiran emissions lluminoses i vibracions a causa del funcionament d'equips (motors, maquinària, etc.). Aquestes emissions no es consideren d'importància per tractar-se d'emissions esporàdiques i puntuals, tant en el temps com en l'espai.  
  
En la instal·lació de línies elèctriques es generaran residus inerts així com un altre tipus de residus que hauran de ser gestionats d'acord amb la legislació vigent amb la segregació prèvia in situ.  
Quant a les partícules en suspensió en l'atmosfera, durant la fase de construcció de la línia, es produirà un augment temporal a causa de la circulació de vehicles i al moviment de terres. L'àmbit del projecte es troba envoltat per una zona industrial en els costats nord i sud i per infraestructura ferroviària en el costat est i per la carretera nacional N-340 en el costat oest, per la qual cosa no es considera que s'originarà efectes significatius en la vegetació.  
Les superfícies afectades durant les obres d'instal·lació de la línia elèctrica seran la plataforma de treball per a instal·lar el suport aeri així com la compactació del sòl després de la instal·lació subterrània projectada consistent en rases per a les canalitzacions i arquetes.  
L'afecció sobre la vegetació es limitarà al desbrossament de la superfície d'ocupació dels elements de la línia elèctrica. L'impacte potencial sobre la qualitat edàfica a causa de la compactació i erosió del sòl es considera no significatiu.  
Quant a l'impacte a la fauna, per tractar-se d'un projecte que forma part d'una urbanització que ja es troba en una fase de construcció avançada, l'excavació de les fonamentacions i la presència de personal i maquinària només provocarà un desplaçament dels exemplars afectats a àrees pròximes, i no produirà alteració o eliminació d'hàbitats. No obstant això, s'intentarà que l'afecció a espècies siga mínima en l'època de nidificació (entre abril i juny). D'igual manera, l'eliminació d'invertebrats edàfics i micromamífers a conseqüència de l'excavació es considera no significativa.  
Quant a l'impacte visual provocat durant la fase de construcció pels elements introduïts, no destaquen en el paisatge actual en el qual ja hi ha presència d'altres infraestructures i es tracta d'un entorn molt antropitzat, i està la línia ja instal·lada des de l'any 2000.  
Les obres de construcció de la línia elèctrica no suposaran una alteració sobre l'escolament superficial o les xarxes naturals de drenatge. Quant a la possible contaminació de les aigües subterrànies, l'afecció pot procedir de la remoció dels materials durant la fase de construcció i de l'arrossegament pluvial posterior, i provocar un increment de l'aportació de sòlids als llits poc significatiu.  
Pel que fa a l'afecció a la qualitat d'aigües subterrànies per possibles abocaments accidentals, la probabilitat d'ocurrència d'un possible abocament és bastant baixa i en cas de produir-se es considerarien mesures protectores.  
El mateix ocorrerà amb l'augment dels nivells sonors durant la fase de construcció a causa de l'ús de maquinària, atés el caràcter temporal i tenint en compte que es projecta en una àrea industrial en procés d'urbanització, l'impacte causat pot considerar-se compatible moderat. No obstant això, la maquinària utilitzada durant la fase de construcció haurà de complir els requisits establits pel Reial decret 212/2002 pel qual es regulen les emissions sonores en l'entorn de determinades màquines d'ús a l'aire lliure.  
Pel que respecta a la fase de funcionament de la línia la major afecció podria produir-se sobre l'avifauna en el nou suport. Com el traçat aeri existent i el nou suport discorren per zones planes agrícoles i industrials les espècies presents estan habituades a les línies, i no són la col·lisió i l'electrocució amb les esteses les causes principals de mortalitat. No obstant això, es dotarà de les mesures de protecció contra el risc de col·lisió i electrocució de l'avifauna.  
Les activitats de manteniment pròpies de la fase de funcionament de les línies es considera que tindran un impacte nul.  
Quant a la generació de camps elèctrics i magnètics produïts per les línies d'alta tensió durant la fase de funcionament tindrà lloc una lleugera modificació d'aquests en l'entorn més pròxim de la instal·lació i els valors de camp seran molt inferiors dels màxims recomanats internacionalment.  
El projecte, per tractar-se de la creació d'un polígon industrial, pot generar efectes positius sobre la població activa per la generació d'ocupació durant la fase de construcció. Els possibles impactes negatius es redueixen per tractar-se d'una zona relativament allunyada de zones residencials.  
Quant a mesures preventives i correctores considerades per a disminuir els efectes de les obres (de duració aproximada 6 mesos) i el funcionament de les noves línies elèctriques s'inclouen:  
- Evitar l'abocament de residus en el sòl i retirar tots els residus de l'obra una vegada executada incloses les bobines, les restes de conductes, de cables, etc.  
- Gestionar els residus generats segons la normativa des de la generació d'aquests, i separar-los segons tipologies.  
- Executar les mesures per a la protecció de l'avifauna contra la col·lisió i l'electrocució per al suport de la línia elèctrica d'alta tensió.  
  
- Respectar els horaris i dies de treball establits per la normativa municipal, i realitzar les obres en el menor temps possible i complir els requisits establits pel Reial decret 212/2002 pel qual es regulen les emissions sonores en l'entorn de determinades màquines d'ús a l'aire lliure.  
- Si durant les obres es produïra alguna troballa arqueològica o paleontològica, s'haurien de suspendre cautelarment els treballs en la zona afectada i comunicar aquesta circumstància immediatament a la conselleria competent en patrimoni cultural.  
- En cas de realitzar qualsevol element o estructura sobre la superfície del terreny, al llarg de la zona afectada per perillositat geomorfològica, haurà de complir-se el que s'exposa en l'article 21 de la normativa del PATRICOVA respecte a l'adequació de les infraestructures en zones inundables. A més, les arquetes del servei, que són entrada i eixida de la canalització subterrània, hauran de quedar fora de la zona inundable.  
  
El pla de vigilància ambiental té com a objectius: comprovar el compliment de les mesures protectores proposades, comprovar i verificar que les mesures correctores aplicades són eficaces i redueixen la magnitud dels impactes previstos, comprovar que els impactes generats no superen les magnituds en l'estudi d'impacte ambiental, dissenyar alternatives si les mesures no foren eficaces, evitar i esmenar els problemes que sorgisquen durant l'execució de les mesures protectores i correctores, i identificar impactes no previstos i proporcionar informació sobre aspectes mediambientals del projecte no coneguts.  
  
Tenint en compte les característiques de la línia projectada la vigilància ambiental que s'ha de realitzar durant la fase de construcció es limitarà a comprovar: l'ocupació de terrenys estrictament necessària, la presència d'instal·lacions adequades per a la gestió de residus, la retirada en contenidors adequats per gestors autoritzats i el bon estat de la transició aereosubterrània i el suport que s'ha de realitzar per a aquesta.  
S'haurà d'emetre un informe de fi d'obra que haurà de fer referència, com a mínim, a tots els aspectes del programa de vigilància d'obres. S'haurà d'emetre un informe especial en cas de presentar-se circumstàncies o successos excepcionals que impliquen situacions de risc.  
  
Consideracions jurídiques  
El projecte de noves línies subterrànies trifàsiques a 20 kV des de ST Rambleta, L11 ST Moncofa i L06 ST Moncofa, fins a la distribució interna anellada dels centres de transformació de nova construcció, per al subministrament elèctric a una nova urbanització en la unitat d'execució 1 dels sectors 5a i 5b en el terme municipal de Nules (Castelló) constitueix un supòsit d'avaluació d'impacte ambiental simplificada, d'acord amb l'article 7.2 de la Llei 21/2103, de 9 de desembre, en concordança amb l'epígraf 4.b. de l'annex II.  
  
L'expedient ha seguit el tràmit d'avaluació d'impacte ambiental simplificada, establit en la secció 2a, capítol 2 del títol II de la Llei 21/2013.  
El Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
Per tot el que s'ha exposat abans, a proposta del Servei d'Avaluació d'Impacte Ambiental i amb el vistiplau del subdirector general de Qualitat i Educació Ambiental, fent ús de les atribucions que exercisc resolc,  
  
  
Primer  
Estimar que el projecte de noves línies subterrànies trifàsiques a 20 kV des de ST Rambleta, L11 ST Moncofa i L06 ST Moncofa, fins a la distribució interna anellada dels centres de transformació de nova construcció, per al subministrament elèctric a una nova urbanització en la unitat d'execució 1 dels sectors 5a i 5b en el terme municipal de Nules (Castelló) promogut per i-DE Redes Eléctricas Inteligents, SAU, el traçat de les quals discorre pel terme municipal de Nules (Castelló), sense perjudici de l'obtenció prèvia de les autoritzacions sectorials que li siguen aplicables, no tindrà efectes significatius sobre el medi ambient i no requereix una avaluació d'impacte ambiental ordinària, sempre que s'ajuste a les previsions del projecte, del document ambiental i als termes d'aquest informe, en particular:  
1. S'haurà d'atendre les condicions establides en l'apartat de consideracions finals de l'informe de la Direcció General de Política Territorial i Paisatge PATRICOVA, emés el 31 de gener de 2023.  
2. Les accions incloses en el programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de l'eficàcia d'aquestes. La documentació haurà d'estar a la disposició de les autoritats competents.  
  
Segon  
De conformitat amb el que s'estableix en l'article 47 de la Llei 21/2013, de 9 de desembre:  
A. L'informe d'impacte ambiental es publicarà en el Diari Oficial de la Generalitat Valenciana, sense perjudici de la publicació en la seu electrònica de l'òrgan ambiental.  
B. L'informe d'impacte ambiental perdrà la vigència i cessarà de produir els efectes que li són propis si, una vegada publicat en el Diari Oficial de la Generalitat Valenciana, no s'haguera autoritzat el projecte en el termini màxim de quatre anys des de la publicació, llevat que s'acorde la pròrroga de la vigència de l'informe d'impacte ambiental.  
  
C. L'informe d'impacte ambiental no és objecte de cap recurs sense perjudici dels que, si escau, siguen procedents en via administrativa o judicial enfront de l'acte d'autorització del projecte.  
  
Tercer  
L'òrgan substantiu publicarà en el butlletí oficial corresponent la decisió d'autoritzar o denegar el projecte, en els termes establits en l'article 48 de la Llei 21/2103, de 9 de desembre.  
  
València, 13 de febrer de 2023.- El director general de Qualitat i Educació Ambiental: Joan Piquer Huerga.»